జియా ఉర్ రెహమాన్ బార్క్

జియా ఉర్ రెహమాన్ బార్క్ (జననం 3 జులై 1988)  భారతదేశానికి చెందిన రాజకీయ నాయకుడు. ఆయన 2022లో ఎమ్మెల్యేగా ఎన్నికై,  2024లో జరిగిన లోక్‌సభ ఎన్నికలలో సంభాల్ నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు.

రాజకీయ జీవితం
జియావుర్ రెహ్మాన్ తన తాత మాజీ ఎంపీ షఫీకర్ రెహమాన్ బార్క్ అడుగుజాడల్లో 26 సంవత్సరాల వయస్సులో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ ద్వారా రాజకీయాల్లోకి అడుగుపెట్టి  2017 ఉత్తరప్రదేశ్ శాసనసభ ఎన్నికలలో సంభాల్ శాసనసభ నియోజకవర్గం నుండి పోటీ చేసి ఓడిపోయాడు. ఆయన ఆ తరువాత తన తాతతో కలిసి సమాజ్ వాదీ పార్టీలో చేరి 2019 లోక్‌సభ ఎన్నికలలో తన తాత తరుపున ఎన్నికలలో ప్రచారం నిర్వహించాడు.

జియావుర్ రెహ్మాన్ 2022 ఉత్తరప్రదేశ్ శాసనసభ ఎన్నికలలో కుందర్కి శాసనసభ నియోజకవర్గం నుండి  ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కమల్ కుమార్ పై 43,162 ఓట్ల మెజారిటీతో గెలిచి తొలిసారి ఎన్నికై, 2024లో జరిగిన లోక్‌సభ ఎన్నికలలో సంభాల్ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి పరమేశ్వర్ లాల్ సైనిపై 121494 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.

మూలాలు 

వర్గం:1988 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ శాసనసభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు